Diari Oficial de la Generalitat Valenciana


Sumari del DOGV 3297, del 30-07-1998 (1998/6169)

RESOLUCIÓ de 13 de juliol de 1998, del president de l'Institut Valencià d'Estadística, sobre delegació de competències en altres òrgans de l'Institut.
------------------------------------------------------------------------------------------------------------------------------------------------------

### Dades del document

Número de DOGV
:   3297

Data del DOGV
:   30-07-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/6169


Data del document
:   13-07-1998

Organisme emissor
:   Institut Valencià d'Estadística

Tipus de document
:   Resolució

RESOLUCIÓ de 13 de juliol de 1998, del president de l'Institut Valencià d'Estadística, sobre delegació de competències en altres òrgans de l'Institut. [1998/6169]
  
L'article 5 del Decret 65/1998, de 26 de maig, del Govern Valencià, pel qual s'aprova el Reglament Orgànic i Funcional de l'Institut Valencià d'Estadística, atribueix al president, com a representant legal de l'entitat autònoma, diverses competències en matèria econòmicofinancera, pressupostària i contractual, i considerant convenient delegar aquestes funcions a fi d'aconseguir una major agilitat i eficàcia en el funcionament de l'Institut, fent ús de les atribucions que em confereix l'article 68 de la Llei de Govern Valencià i l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc
  
Primer
  
Delegar en el director de l'Institut les atribucions següents:
  
a) L'exercici de les facultats ordinàries en matèria de contractació administrativa, quan la quantia de la despesa no excedisca dels imports establits per al procediment negociat.
  
b) L'exercici de totes les facultats ordinàries en matèria de contractació administrativa fins a la fase prèvia a l'adjudicació, en la resta de procediments..
  
c) Les competències per a la gestió, autorització, disposició de despeses i ordenació de pagaments del capítol I del pressupost anual de l'Institut.
  
d) La facultat d'autoritzar i disposar les despeses i reconéixer obligacions relatives als distints capítols del pressupost de l'Institut i totes les que l'ordenament jurídic atribueix al seu titular en relació amb els serveis administratius i pressupostaris, amb el límit quantitatiu establit per als contractes menors.
  
e) Acordar la devolució de garanties provisionals i definitives que es constituïsquen a favor de l'Institut.
  
Segon
  
En totes les resolucions que s'adopten en virtut de la delegació de funcions acordada, es farà constar expressament aquesta circumstància, d'acord amb el que estableix l'article 68.6 de la Llei 5/1983, de 30 de desembre, de Govern Valencià i l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tercer
  
La delegació d'atribucions que es disposa en aquesta resolució no serà obstacle perquè l'òrgan delegant puga advocar el coneixement o la resolucions dels assumptes que considere oportuns, així mateix podrà revocar-la en qualsevol moment, d'acord amb el que estableix l'article 68.5 de la Llei 5/1983, de 30 de desembre, de Govern Valencià i els articles 13.6 i 14 de la Llei 30/1992 esmentada.
  
Quart
  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana.